નવી દિલ્હીઃ અમેરિકી રિટેલ કંપની વોલમાર્ટ ભારતની સૌથી મોટી ઈ-કોમર્સ કંપની ફ્લિપકાર્ટમાં 70 ટકા ભાગીદારી ખરીદવા માટે 16 અબજ ડોલરથી વધારે રકમ ખર્ચ કરવા જઈ રહી છે. ડીલની જાહેરાત આવતીકાલે થાય તેવી શક્યતા છે. સોદામાં વોલમાર્ટ 2-2.5 અબજ ડોલરનું પ્રાઈમરી ઈન્વેસમેન્ટ કરશે જેનો ઉપયોગ ફ્લિપકાર્ટ પોતાનો વ્યવસાય વધારવામાં કરશે. પ્રાપ્ત માહિતી અનુસાર પ્રાઈમરી ઈન્વેસમેન્ટમાં ગૂગલની પેરેન્ટ કંપની આલ્ફાબેટ પણ ભાગીદારી કરશે. તેમનું કહેવું છે કે તે ફ્લિપકાર્ટમાં 1 અરબ ડોલરનું રોકાણ કરી શકે છે.